open-index/open-wikipedia-markdown huggingface dataset:
מג דונלי

**מג אליזבת' דונלי** (באנגלית: **Meg Elizabeth Donnelly**; נולדה ב-25 ביולי 2000) היא שחקנית וזמרת אמריקאית, המוכרת מתפקידה בתור טיילור אוטו בסדרה "אמא אמריקאית" (אנ') (2021-2016) ברשת ABC, בתור אדיסון בסרט המקורי של ערוץ דיסני "זומבים" (2018) ובהמשכיו "זומבים 2" (2020) ו"זומבים 3" (2022)  זומבים 4 (2025) ובזכות הופעתה בתור מרי קמפבל בסדרת הדרמה העל-טבעית "הווינצ'סטרים" (2022) ברשת The CW.

## ביוגרפיה
דונלי נולדה בניו יורק וגדלה בפיפק-גלדסטון, ניו ג'רזי. היא בת יחידה. היא החלה ללמוד פיתוח קול, ריקוד ומשחק בבית הספר לאמנויות הבמה בפאר הילס, ניו ג'רזי בגיל שש. היא הופיעה כזמרת במספר הפקות תיאטרון בניו יורק.

## קריירה
בשנת 2013 החלה לככב דונלי בתפקיד אש בסדרה של נטפליקס, "Team Toon". דונלי הופיעה גם בסרט העלילתי "The Broken Ones".

משנת 2016 עד שנת 2021 דונלי גילמה את התפקיד הראשי של טיילור אוטו בסיטקום "אמא אמריקאית" של ABC.

היא כיכבה בתור אדיסון בסרט המוזיקלי המקורי של ערוץ דיסני, "זומבים", שעלה לשידור ב-16 בפברואר 2018. בפברואר 2019, הוכרז שדונלי תחזור על תפקידה כאדיסון לסרט ההמשך של "זומבים", "זומבים 2", שעלה לשידור בערוץ דיסני ב-14 בפברואר 2020. סרט שלישי בסדרה, "זומבים 3", יצא ב־15 ביולי וב-12 באוגוסט 2022 בדיסני+ וחזרה גם לסרט הרביעי בסדרה בשנת 2025 ובערוץ דיסני, בהתאמה.

דונלי השתתפה בתפקיד אורח בעונה השלישית של "היי סקול מיוזיקל: המחזמר: הסדרה" שעלתה בבכורה ב־27 ביולי 2022. במרץ 2022 לוהקה דונלי, לצד דרייק רוג'ר, לתפקיד הראשי של מרי קמפבל בסדרה "הווינצ'סטרים", סדרת ספין-אוף לסדרה "על טבעי", אשר עלתה לשידור ב-11 באוקטובר 2022 ברשת The CW.

### מוזיקה
ב-5 באוגוסט 2018, הוציאה דונלי את הסינגל הראשון שלה, "Smile". ב-14 בדצמבר 2018 הוציאה דונלי את הסינגל השני שלה "Bust a Left". ב-1 במרץ 2019, הוציאה דונלי את הסינגל הבא שלה, "Digital Love". ב-24 במאי 2019 שחררה את הסינגל "With U" בו אירחה את הראפר פטי ואפ. ב-14 בנובמבר 2019 הוציאה את הסינגל "Predictable" מתוך אלבום הבכורה שלה "Trust" אשר שוחרר ב-5 בדצמבר 2019, ממנו שוחררו שיר הנושא "Trust", "Balls In Your Court" לצד הראפר טי ג'יי פורטר, "We Work", "Losing My Mind" והאחרון "I'm Back" בשיתוף עם הראפר 2 Milly.

ב-11 בפברואר 2020 הוציאה את הסינגל "Just Like You" לצד הראפר קוטה דה פרינד (אנ'), ולאחר שבועיים ב-25 בפברואר 2020 הוציאה את הסינגל "Impress".

## דיסקוגרפיה
### אלבומי אולפן
* 2019: *Trust*

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:זמרות אמריקאיות
קטגוריה:ערוץ דיסני: שחקנים ומנחים
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
אבא שלי

"**אבא שלי**" הוא שיר ילדים עברי אותו כתבה המשוררת הישראלית תלמה אליגון רוז. השיר הולחן על ידי נמרוד טנא ובוצע על ידי יפה ירקוני, אסנת פז וזמרים אחרים.

השיר מתחיל במילים: "**לאבא שלי יש סולם** מגיע כמעט עד שמיים".
ומסתיים בשתי שאלות: "אז למה כששרתי לו שיר שאהב
נרדם הוא פתאום ועצם את עיניו? אבא למה?".

בבית הראשון נאמר "ואבא שלי הוא הטוב בעולם" ואחר שונה ל"ואבא שלי הוא הטוב מכולם".

## רקע
אביה של אליגון רוז נפטר כשהייתה בת 17. על מילות השיר חשבה בזמן שהלכה ברחוב. מחשש שהיא תשכח את המילים, העלתה אותן על הכתב כשהגיעה לביתה.
במשך שנים הכחישה שכתבה את השיר על רקע מות אביה, אך לבסוף אישרה זאת. כאשר השורה האחרונה בשיר מתייחסת בעקיפין לכך שהיא זאת שמצאה את גופת אביה לאחר שנפטר במיטתו. השיר הוא הראשון שכתבה.

## קישורים חיצוניים

* '''אבא שלי''', באתר הספרייה הלאומית
* '''לאבא שלי''', באתר הרשמי של תלמה אליגון-רוז
* 

קטגוריה:שירי יפה ירקוני
קטגוריה:שירי אסנת פז
קטגוריה:שירים בעברית
קטגוריה:שירים שנכתבו בגיל הנעורים
קטגוריה:שירים שנכתבו על ידי תלמה אליגון-רוז
קטגוריה:שירים על אבות
קטגוריה:שירי ילדים
השבוע (חברת החדשות)

**השבוע** (נקראה גם **סיכום השבוע**) הייתה מהדורת חדשות בהגשת רינה מצליח המסכמת את השבוע, ששודרה בימי שישי בין 19:30 ל-20:00 בקשת 12.

## היסטוריה
ממוזער|מרכז|210px|סמליל התוכנית הראשון
התוכנית התחילה את דרכה לאחר פיצול ערוץ 2. בעקבות המאבק בין "רשת" ו"קשת" על התוכנית "פגוש את העיתונות", הוחלט לשדר את התוכנית לשדר את התוכנית ברשת 13 בימי שבת ולשדר את תוכנית "השבוע" בקשת 12 בימי שישי, זאת מאחר שהתוכנית מוגדרת כתוכנית תעודה ואינה כלולה בתוכניות שמורשות לשידור בשני הערוצים.

בסוף דצמבר 2017 יצאה התוכנית לחופשה, אך לא חזרה לבסוף לשידור לטובת הארכת התוכנית ששודרה לפניה "אופירה וברקוביץ'".

## הערות שוליים

קטגוריה:תוכניות חברת החדשות
קונקורד (זן ענבים)

ממוזער|ענבי גפן קונקורד
**קונקורד** (באנגלית: **Concord**) הוא זן תרבותי של מין הגפן *Vitis labrusca* (הידוע גם כ-fox grape) אשר ענביו משמשים כענבי מאכל, ענבי יין וענבי מיץ. לעיתים קרובות ענביו משמשים גם להכנת ג'לי, מיץ ענבים, פשטידות ענבים, משקאות קלים בטעם ענבים וממתקים. הענב משמש לעיתים לייצור יין, ויינות כשרים במיוחד. באופן מסורתי, רוב יינות הקונקורד המיוצרים באופן מסחרי הם מתוקים. אך אם הפרי מספיק בשל, ניתן אף לייצר יינות יבשים. הענב נקרא על שם העיירה קונקורד במסצ'וסטס שבה הוא פותח.

זג הענב הוא לרוב כחול כהה או סגול, ולעיתים קרובות מכוסה בשכבת שעווה אפיקוטיקולרית בצבע בהיר יותר שניתן לשפשף. זהו זן מחליק, כלומר הקליפה מופרדת בקלות מהפרי. לענבי קונקורד יש זרעים גדולים והם ארומטיים מאוד. עלי הצמח נוטים לחלות במחלת הכתם השחור.

בשנת 2011 יוצרו בארצות הברית כ-417,800 טון. אזורי הגידול העיקריים הם מחוזות אגמי האצבעות של מדינת ניו יורק, ימת אירי, ימת אונטריו, דרום מערב מישיגן ועמק יאקימה במדינת וושינגטון. לפעמים גם ניתן למצוא את הגפן גדל פרא.

## שימוש
ענבי הגפן משמשים כמעט תמיד להכנת ג'לי ענבים המהווה מוצר עיקרי בסופרמרקטים בארצות הברית. בניו אינגלנד הם משווקים לעיתים כענבי מאכל. ענבי הקונקורד משמשים להכנת הריבה בכריך חמאת בוטנים וריבה הידוע. הם משמשים למיץ ענבים, וצבעם הסגול הייחודי הוביל לכך שמשקאות קלים וממתקים בטעם ענבים ייוצרו בצבע סגול.

מתיל אנטרנילט, כימיקל הקיים בענבים, משמש להענקת טעם "ענבי" למוצרים.

בחלק מהכנסיות, מיץ ענבי קונקורד כהה משמש כתחליף לא אלכוהולי ליין אוכריסטיה. כמו כן, הענבים משמשים לייצור יינות כשרים וסקרמנטלים. היקב הסקרמנטלי העתיק ביותר באמריקה, ה-O-Neh-Da Vineyard, עדיין מייצר יין קונקורד למטרות טקסי מיסה.

## היסטוריה
זן גפן הקונקורד פותח בשנת 1849 על ידי החוואי אפרים ויילס בול בעיירה קונקורד, מסצ'וסטס. בול שתל זרעים מהמין *Vitis labrusca* ובדק יותר מ-22,000 שתילים לפני שמצא את מה שהחשיב לגפן הקונקורד האידיאלי. מאוחר יותר, בדיקות גנטיות אישרו שלגפן קונקורד יש בערך שליש מאותו מטען גנטי של *Vitis labrusca*. השתיל הנבחר נשתל בסמוך למינים אחרים כולל ה-Catawba, מין גפן נוסף שלאחר מכן אושר כהורה גנטי לקונקורד באמצעות ניתוח מיקרוסטלייט סטמטי.

בשנת 1853, ענבי בול זכו במקום הראשון ביריד האגודה לגננות של בוסטון. לאחר מכן, בשנת 1854 נכנס המוצר לשוק. בשנת 1869 פיתח המתודיסט ד"ר תומאס ברמוול וולץ' את מיץ ענבי הקונקורד הראשון בביתו. אם כי בתהליך הפסטור, המיץ לא תסס. וולץ' העביר את המפעל הביתי לווסטפילד, ניו יורק, ושם, ב-1897 עיבד 300 טונות של ענבים למיץ.

## גלריה

קובץ:ConcordGrapes2.jpg
קובץ:Concord grapes on Grape Island.jpg
קובץ:Concord grape.jpg


## קישורים חיצוניים

* האגודה לענבי גפן קונקורד

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זני ענבים
פלדש

**פלדש** (**Földes**) הוא שם משפחה הונגרי שמשמעותו מעפר, או מאדמה.

קטגוריה:שמות משפחה הונגריים
קטגוריה:אישים בספר בראשית
משלחת הפליטים במשחקים האולימפיים

**משלחת הפליטים** הם ספורטאים המוכרים במעמד של פליט, אשר משתתפים ב**[[המשחקים האולימפיים|משחקים האולימפיים]]** שלא במסגרת משלחת של מדינה. לקראת אולימפיאדת ריו דה ז'ניירו (2016), החליט הוועד האולימפי הבינלאומי על הקמת נבחרת אולימפית לפליטים כחלק מהתמודדות עם משבר הפליטים העולמי. עד כה, משלחת פליטים לא השתתפה במשחקי החורף האולימפיים. באולימפיאדת פריז (2024), לראשונה זכתה ספורטאית ממשלחת הפליטים במדליית ארד: מתאגרפת קמרונית החיה בבריטניה ולא יכולה לחזור למדינתה בשל נטייתה המינית.

הספורטאים הנכללים במשלחת נבחרים על ידי הוועד האולימפי הבינלאומי, המספק להם ציוד ומאמנים באמצעות "קרן הפליטים האולימפית". במקרים רבים, הפליטים מתאמנים במתקנים ועם מאמנים המשמשים את הספורטאים במדינה בה הם שוהים, אך בגלל שאין להם אזרחות של המדינה הקולטת אותם הם מייצגים את משלחת הפליטים.

## אולימפיאדת ריו דה ז'ניירו (2016)

במרץ 2016 החליט הוועד האולימפי הבינלאומי לכלול באולימפיאדת ריו דה ז'ניירו (2016) משלחת שתורכב מספורטאים פליטים. המשלחת הורכבה מעשרה ספורטאים, מהם חמישה מדרום סודאן, שניים מסוריה, שניים מהרפובליקה הדמוקרטית של קונגו ואחד מאתיופיה. בטקס הפתיחה של המשחקים נכנסה המשלחת לאצטדיון לפני המשלחת האחרונה, המארחת ברזיל. מבחינה ספורטיבית, היו הישגי משלחת הפליטים סמליים בעיקרם.

## אולימפיאדת טוקיו (2020)

המשלחת מנתה 29 ספורטאים, מהם תשעה מסוריה, חמישה מאיראן, ארבעה מדרום סודאן, שלושה מאפגניסטן, שניים מאריתריאה, ונציג יחיד מהמדינות הבאות: קמרון, הרפובליקה של קונגו, הרפובליקה הדמוקרטית של קונגו, עיראק, סודאן, ונצואלה. המשלחת התחרתה ב-12 ענפי ספורט. כמו כן, קוד המשלחת שונה ל-EOR על פי ראשי תיבות בצרפתית של Équipe olympique des réfugiés.

## קישורים חיצוניים

## הערות שוליים

*
קטגוריה:מדינות במשחקים האולימפיים
גמר גביע אופ"א 1973

**גמר גביע אופ"א** של עונת 1972/1973, היה הגמר השני של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא ליברפול האנגלית, שגברה על בורוסיה מנשנגלדבך המערב-גרמנית. הקבוצות שיחקו שני משחקים שנערכו ב-10 במאי וב-23 במאי 1973.

## הדרך אל הגמר

## סיכום המשחקים
המשחק הראשון היה אמור להתקיים ב-9 במאי. אך עקב גשם כבד שירד בליברפול, השופט האוסטרי אריך לינמאייר החליט שהמשחק הראשון ב-9 במאי עדיין יימשך. הגשם התחזק מתחילת המשחק והשחקנים לא הצליחו להעביר את הכדור אחד לשני. השופט קיבל את ההחלטה לעצור את המשחק לאחר 27 דקות ולחדש אותו ביום למחרת.

### המשחק הראשון

### הרכבי הקבוצות

### משחק הגומלין

### הרכבי הקבוצות

## ראו גם
* גמר גביע אירופה לאלופות 1973

## הערות שוליים

קטגוריה:משחקי גמר הליגה האירופית
קטגוריה:תחרויות כדורגל ב-1973
קטגוריה:ליברפול (כדורגל)
קטגוריה:בורוסיה מנשנגלדבך
קטגוריה:1973 בממלכה המאוחדת
לואיסה מונדשיין כלפון

**לואיסה מונשדיין כלפון** (בספרדית: **Luisa Mondschein Halfon** או **Luisa Halfon de Mondschein**;  3 בינואר 1903 – 2 ביוני 1985) הייתה משוררת ארגנטינית, יהודייה ילידת בסרביה

## קורות חייה
לואיסה מונדשיין נולדה בשנת 1903 בעיירה היהודית מרקולשט שבמחוז סורוקה בפלך בסרביה באימפריה הרוסית (כיום מרקולשט בנפת פלורשט שברפובליקת מולדובה) . בשנת 1909 היגרה עם משפחתה לארגנטינה, והתיישבה בבואנוס איירס.
למשך מספר שנים מונדשיין כלפון לימדה ספרות ספרדית באוניברסיטת בואנוס איירס ופרסמה שירה בשפה הספרדית. קובץ השירים הראשון שלה "Docencia" פורסם בשנת 1939 ובהמדורה מתוקנת בשנת 1973. אולם היא נודעה בעיקר בזכות הסונטות שלה אחרי פרסומו בשנת 1960 של הקובץ Sonetos. בהמשך הוציאה מונדשיין כלפון לאור קובצי סונטות נוספים - Sonetos y más sonetos (סונטות ועוד סונטות) (1970), Sonetos de amore y crimen (סונטות אהבה ופשע)
Si alguien antaño (אם מישהו מתישהו) (1980). שיריה נכללו באנתולוגיה Verso argentino actual (השירה הארגנטינית העכשווית) משנת 1975.

מונדשיין כלפון נפטרה בבואנוס איירס בשנת 1985.

## פרסים ואותות הוקרה
*תואר Dama Laureada - משוררת מצטיינת - מטעם האקדמיה הארגנטינית להרלדיקה ולשירה - בתמיכת האוניברסיטה החופשית של אמריקה - על תרומתה לספרות הארגנטינית
*1947 - הפרס הראשון של משחקי הפרחים Juegos Florales del Magisterio
*נבחרה לחברה לשם כבוד במכון לתרבות אמריקאית

## ספרים
* Sonetos. — Bs. As : Schiaffino Hnos., 1960.
* Sonetos y más sonetos. — Bs. As. : Lopez Miguel, 1970.
* Docencia. — Bs. As. : Cooproart, 1973 (מהדורה הראשונה 1939).
* Sonetos de amore y crimen, plaqueta. — Bs. As., 1976.
* Si alguien antaño. — Bs. As, 1980.

## לקריאה נוספת
*Carlos Henrique Pareja - *Los mejores versos de amor*, Editorial Nuestra América, 1963 -
*Carlos Z.Varela *Verso argentino actual*, Ediciones Acanto, 1975

## קישורים חיצוניים
* ביוגרפיה קצרה  - המונוגרפיות של סופרים מקרב המהגרים לארגנטינה - באתר העיתון קלרין

קטגוריה:ילידות 1903
קטגוריה:משוררות יהודיות
קטגוריה:משוררים יהודים ארגנטינאים
קטגוריה:סופרים יהודים ארגנטינאים
קטגוריה:יהודים מבסרביה
קטגוריה:מהגרים לארגנטינה
קטגוריה:נפטרות ב-1985
קיר המסטיקים בסיאטל

**קיר המסטיקים בסיאטל** (באנגלית: **Market Theatre Gum Wall**) הוא אתר תיירותי שבו שורה של קירות לבנים על יד שוק פייק פלייס בעיר סיאטל שבוושינגטון, כוסו בכמיליון מסטיקים משומשים על ידי העוברים ושבים.

קיר המסטיקים ממוקם בסמטת פוסט סמוך לרחוב פייק, דרומית לכניסה הראשית של השוק. חלקים מציפוי המסטיקים היו בעלי עובי של כמה סנטימטרים. קיר המסטיקים נוצר ללא כוונה בשנות ה-90 והפך במהרה לאטרקציה תיירותית ונקודת ציון מקומית, עד שב-2015 עברו הסמטאות ניקוי והסרה של ציפוי המסטיקים.

## היסטוריה
הקיר ממוקם בסמטת פוסט סמוך לרחוב פייק ובצמוד לתיאטרון השוק. השוק, אשר מתקיימים בו מופעים קומיים והופעות קטנות אחרות, אירח ב-1991 את תיאטרון הספורט של סיאטל. המדביקים הראשונים היו, ככל הנראה, אנשים שהמתינו בתור כלשהו. למרות מספר ניקיונות שנערכו באזור, המסטיקים לא הורדו מהקירות בהוראת הרשות לשימור ופיתוח שוק פייק פלייס, כנראה בשל גל ההתעניינות שהחל בקרב המבקרים.

במהלך השנים בעיקר בעקבות פרסום ברשתות החברתיות, הפך האזור הפך לאתר תיירותי שבו מבקרים באים לצפות בסמטאות הצבעוניות, להצטלם, ואף להוסיף מסטיק משלהם. במהלך השנים נצברו על גבי הקירות כמיליון מסטיקים, עד שבשנת 2015 המסטיקים הוסרו כחלק מתהליך ניקיון של העירייה.

## הכרה
קיר המסטיקים נבחר לאחת מחמש האטרקציות התיירותיות המובילות ביותר בעולם לשנת 2009, שנייה לאחר אבן בלארני.

מושל מדינת וושינגטון, ג'יי אינסלי, הצהיר שזה "הדבר האהוב עליו בסיאטל שאי אפשר למצוא בשום מקום אחר".

## ניקוי הקירות
ב-2015, החליטה העירייה שיש לנקות את הקירות על מנת "לתת לקיר מנוחה". הקירות נוקו על ידי המסת המסטיקים בעזרת אקדח מיוחד, שירה קיטור בחום של כ-140 מעלות צלזיוס, מאחר שניקוי במים היה עלול לפגוע בבנייני הסמטאות ההיסטוריות.

העבודות החלו ב-10 בנובמבר ונמשכו כ-130 שעות, ובמהלכן יותר מ-1,070 ק"ג של מסטיק הוסרו והושלכו. העבודה, שניתנה לקבלן מהחברה המקומית Cascadian Building Maintenance, עלתה לעירייה כ-4,000 דולר.

## גלריית תמונות

קובץ:Making Additions (4612306174).jpg|הוספת מסטיק לקיר
קובץ:Seattle- Gum Wall.jpg|תיירים מצטלמים על רקע הקיר
קובץ:Gum Wall, Downtown Seattle - 49005206481.jpg|גרפיטי


## ראו גם
* סיאטל
* אלקמאר - קיר מסטיקים בהולנד
## קישורים חיצוניים

* 

## הערות שוליים

קטגוריה:מסטיקים
קטגוריה:קירות
אאוזבי גואל

**אאוזבי גואל אי בסיגלופי** (בקטלאנית: **Eusebi Güell i Bacigalupi**; 15 בדצמבר 1846 – 8 ביולי 1918) היה יזם קטלאני שהרוויח רבות מהמהפכה התעשייתית שהתרחשה בקטלוניה בשלהי המאה ה-19. הוא ידוע בעיקר כפטרונו של האדריכל ואמן המודרניסטה אנטוני גאודי.

## ביוגרפיה
גואל נולד בברצלונה לז'ואן גואל אי פרר, תעשיין קטלאני אמיד שהרוויח את הונו בקובה ובברצלונה. אימו, פרנצ'סקה בסיגלופי אי דולסר, הייתה בת למשפחת סוחרים מג'נובה שהתמקמה בקטלוניה בסוף המאה ה-18.

כשגדל השתלב גואל בעסקים של אביו, בעיקר בתחום הטקסטיל, והגדיל את ההון המשפחתי. בשנת 1878, נסע גואל לבקר בתערוכה העולמית שהתקיימה בפריז, שם הוא פגש לראשונה את האדריכל הצעיר אנטוני גאודי שהציג את עבודותיו בביתן הספרדי. השניים הפכו לחברים ושותפים, וגילו כי הם חולקים תחומי עניין משותפים, בין השאר השקפה דתית זהה (שניהם היו קתולים אדוקים). גואל היה לפטרונו של גאודי, והוא ראה בו אדם שבידיו הוא יוכל להפקיד רעיונות לעיצובים מיוחדים.

בין העבודות הראשונות שביצע גאודי עבור גואל ניתן למנות את היקב בודגה גואל שבגאראף, את קומפלקס הבתים פבליונס גואל שבשכונת פדרבלס בברצלונה, ואת פלאו גואל, בית משפחת גואל, בשכונת אל רבאל בברצלונה.

בשנת 1890, גואל העתיק את מיקום מפעל הטקסטיל שלו משכונת סאנטס שבברצלונה לסנטה קולומה דה סרווליו, דרומית לברצלונה. בסנטה קולומה הקים גואל מושבת עובדים, על פי המודל של מושבות העובדים הבריטיות שנבנו במהלך סוף המאה ה-19. המושבה, שידועה היום בשם קולוניה גואל, נבנתה על פי סטנדרטים חברתיים מרכזיים: בתים עם חדרים גדולים מהממוצע, חלונות רחבים ואוורור טוב, כך שעובדי הטקסטיל ובני משפחותיהם יהנו מאורח חיים גבוה. המושבה נועדה לספק את עצמה, וכללה חנויות, בתי קפה, תיאטרון, ספרייה ובית ספר (עבור בנים בלבד). את בניית הכנסייה והקריפטה על גבעה שצפתה על המושבה הפקיד גואל בידי חברו גאודי. לבסוף, נתקל גואל בקשיים כלכליים והפרויקט ננטש. למרות מצבה הבלתי גמור, עבודתו של גאודי במושבה נחשבת ליצירת מופת, והמושבה עצמה מציגה כמה דוגמאות טובות של מודרניזם קטלאני.

בשנת 1900, רכש גואל שטח אדמה בשכונת גרסיה שבברצלונה ושכר את גאודי לבנות אחוזת נופש לעשירים. באותו הזמן, נחשב האזור שבהרים למרוחק מהעיר, והפרויקט נחל כישלון מסחרי. רק שני בתים נבנו במתחם. בשנת 1923, מכרה משפחת גואל את השטח לעיריית ברצלונה, שהפכה אותו לפארק הציבורי פארק גואל.

בשנת 1908, המלך אלפונסו השלושה עשר העניק לגואל תואר רוזן.

הוא מת בביתו אשר בפארק גואל בשנת 1918.

## קישורים חיצוניים

## הערות שוליים

קטגוריה:יזמים
קטגוריה:תעשיינים איטלקים
קטגוריה:ילידי 1846
קטגוריה:נפטרים ב-1918
Crazy What Love Can Do

"**Crazy What Love Can Do**" הוא סינגל של הדי ג'יי הצרפתי, דייוויד גטה, והזמרות הבריטיות, בקי היל ואלה הנדרסון, שיצא, על ידי חברות התקליטים וורנר מיוזיק גרופ ו-What a DJ, ב-8 באפריל 2022. השיר נכתב על ידי דייוויד גטה, ג'ורדן ריילי, לואיס טומפסון, נאיב אפלבאום, רוב הארווי, בקי היל ואלה הנדרסון, והופק על ידי דייוויד גטה, ג'ורדן ריילי, לואיס טומפסון, נאיב אפלבאום ורוב הארווי.

נכון למאי 2022, השיר הושמע למעלה מ-38 מיליון פעמים בספוטיפיי.

## ביקורת
ג'קסון נאפה, מ-*We Rave You*, שיבח את "ההפקה המעולה" של גטה, וציין כי: "אנחנו מקבלים המנון פופ גרובי שיבטיח לך שאתה נע על רחבת הריקודים!". באופן דומה, מריסה טומיאו, מ-BroadwayWorld, אמרה כי השירה של היל והנדרסון "ניתנת לזיהוי מיידי" ושיבחה את "הדרופ האופורי בשיר", וכן אמרה שהשיר צריך להיות להיט הקיץ של שנת 2022. קתרינה ריס, מ-*CelebMix*, אמרה שהשיר "ללא ספק ינוגן בקול רם וגאה בפסטיבלים ומועדונים במהלך החודשים הקרובים", והיללה עוד יותר את מסר ההעצמה הנשית של השיר ואת "האקורדים שאי אפשר לעמוד בפניהם לפסנתר וטיפות אופוריות".

## וידאו קליפ
הווידאו קליפ של השיר, בבימויו של מייקל הוילק, צולם בברצלונה ובמיאמי, ויצא בפייסבוק ב-20 באפריל 2022. מאוחר יותר, הווידאו קליפ הועלה לערוץ היוטיוב של דייוויד גטה ב-22 באפריל 2022. נכון למאי 2022, הווידאו קליפ נצפה למעלה מ-4 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי בקי היל
קטגוריה:שירי אלה הנדרסון
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים שהופקו על ידי דייוויד גטה
קטגוריה:בלדות פופ
קטגוריה:שירי מוזיקת דאנס אלקטרונית
קטגוריה:שירי מוזיקת האוס
קטגוריה:סינגלים בהוצאת וורנר רקורדס
סטפן טישקביץ'

**סטפן טישקביץ**' (בפולנית: **Stefan Eugeniusz Tyszkiewicz**; 24 בנובמבר 1894, ורשה – 6 בפברואר 1976, לונדון) היה מהנדס וממציא פולני.

סטפן טישקביץ' נולד בשנת 1898 בוורשה שהייתה אז בתחומי האימפריה הרוסית. משפחתו הייתה משפחת אצולה - אביו היה רוזן ואמו דוכסית.
בגיל 14, בהיותו במילנו, קיבל טישקביץ' רישיון נהיגה. בשנת 1911 הוא קיבל פטנטים בתחום חימום מכוניות ומטוסים. בשנת 1913 הוא התחיל לימודים באוניברסיטת אוקספורד.

לאחר תחילת מלחמת העולם הראשונה טשקביץ' התנדב לצלב האדום הרוסי. על פעילותו להצלת פצועים הוענק לו עיטור גאורגי הקדוש. בשנת 1915 הוא התגייס לצבא ולאחר סיום קורס קצינים החל שרות במטה של נסיך הגדול ניקולאי ניקולייביץ'. בשנת 1917 הוא התחתן עם ילנה לויכטנברג, בתם של דוכס לויכטנברג ונסיכת מונטנגרו. לאחר מהפכת אוקטובר המשפחה התגוררה בחצי האי קרים ופונתה ממנו באונית הצי בריטי.

לאחר שהייה קצרה באיטליה, טישקביץ' חזר לפולין שקיבלה עצמאות. הוא לקח חלק פעיל בקרבות המלחמה הפולנית-סובייטית.

בשנת 1921 לזוג נולדה בת שנקראה נטלי רוזה מריה (חייה כל חייה בשווייץ, נפטרה ב-2003). בשנים 1921–1923 טישקביץ' למד הנדסה בפריז. באותה תקופה הוא החליט להתחיל בייצור מכוניות. הוא הקים חברה פעהלה בוורשה ותכנון מכונית מדגם Ralf-Stetysz. זמן קצר לאחר תחילת הייצור ומסירה מכוניות ראשונות ללקוחות השפרה שפרצה במפעל הרסה אותו. בעלי מניות לא הסכימו להשקעה נוספת וחברה נסגרה. טישקביץ' היה נציג של פיאט ומרסדס-בנץ בפולין.

בספטמבר 1939 טישקביץ' ומשפחתו היו באזור וילנה ונותרו שם. לאחר סיפוח ליטא לברית המועצות טישקביץ' נעצר והועבר למוסקבה. באוקטובר 1941 הוא שוחרר מהכלא ונקלט בצבא אנדרס. כחלק מהכוח הפולני הוא השתתף בקרבות באיטליה.

לאחר סיום מלחמת העולם השנייה טישקביץ' זמן קצר היה בלונדון ובהמשך עבר לטורינו בה התחיל לעבוד בפיאט. הוא עבד בתחום אלקטרוניקה. משכיר שפותח על ידו הוצג בתערוכה עולמית בבריסל בשנת 1958 וקיבל גרן-פרי. מכשירים נוספים שהוא תכנן קיבלו מדליית זהב בתערוכות בז'נבה (1972) וניו יורק (1973).

טישקביץ היה פעיל בארגונים פולנים בגולה. הוא היה חבר במסדר הריבוני הצבאי של מלטה ושלוש פעמים נבחר למועצה גדולה של המסדר.

אשתו נפטרה בשנת 1971. בשנים אחרונות טישקביץ' התגורר בבריטניה. הוא נפטר בלונדון בשנת 1976.

## קישורים חיצוניים

* עיטורים של טישקביץ'
* עץ משפחה
* ביוגרפיה 
* סרטון על חייו של טישקביץ'

קטגוריה:אצולה פולנית
קטגוריה:חיילי צבא אנדרס
קטגוריה:אנשי צבא רוסים במלחמת העולם הראשונה
קטגוריה:מהגרים מפולין לממלכה המאוחדת
קטגוריה:ממציאים
קטגוריה:יזמים
קטגוריה:מעוטרי עיטור גיאורגי הקדוש
קטגוריה:אבירי מסדר מלטה
קטגוריה:ילידי 1894
קטגוריה:נפטרים ב-1976
ויקטור דלנוקי

**ויקטור דלנוקי** (במקור **זינגר**, בהונגרית: **Dalnoky Viktor**; נאג'ווארד, 20 ביוני 1866 – בודפשט, 13 בפברואר 1955) היה זמר אופרה (בריטון) ובמאי, רופא שיניים יהודי-הונגרי, בנו של הטנור בני דלנוקי (במקור: **בנימין זינגר**) ושל זמרת האלט פאני קונטי שהתגיירה כדי להתחתן עם אביו.

## קורות חיים
ויקטור דלנוקי בא ממשפחה של אנשי תיאטרון ונמשך גם לקריירה רפואית, הוא לא הצליח לבחור בין השניים, ועסק בשניהם לאורך כל חייו. דלנוקי סיים את לימודיו באוניברסיטאות לרפואה בבודפשט, בווינה ובברלין. הוא היה רופא שיניים מתחיל בבירת אוסטריה, הוא טיפל גם בבני המשפחה הקיסרית ולצד עבודתו עסק בפיתוח קולו.

הקריירה הבימתית שלו החלה בברטיסלבה בשנת 1900, בשנה שלאחר מכן הגיע לבודפשט והיה אמן ב"תיאטרון העם" (Népszínház) ולאחר מכן בתיאטרון ההונגרי, בעיקר באופרטות. ב-5 במאי 1901, בבודפשט, הוא נשא לאישה את בורבלה אוגוסטה אלאונורה לורציה, ילידת ווינה.
שמאל|ממוזער|265x265 פיקסלים| מקום מגוריו לשעבר - ארמון גומפרז
ב-1902 הפך לחבר באופרה של וינה לכמה חודשים. בתחילת 1903 הוחתם על חוזה על ידי בית האופרה המלכותי ההונגרי, שהוריו היו חברים בו מאז פתיחתו. אמו נפטרה בשנת 1908 במהלך הופעה של האופרה אמני השירה מנירנברג, בה גילם בנה ויקטור דלנוקי את סיקסטוס בקמסר. דלנוקי לחם במלחמת העולם הראשונה כרופא גדודי וזכה במספר עיטורים. במהלך איחוד בית האופרה, אחרי נפילת הרפובליקה הסובייטית ההונגרית, הוא מונה למנהל למשך עונה ב-16 בספטמבר 1919. דלנוקי פרש כזמר ב-1928, והפך למנהל הראשי של התיאטרון העירוני (לימים תיאטרון ארקל) עד 1930. (בין 1922 לבין 1924 הוא כבר היה זמר אורח קבוע בתיאטרון)

הוא התחתן בשנית ב-28 בפברואר 1930 עם רוזליה נמש, שהייתה צעירה ממנו ב-28 שנים. דלנוקי התגורר ממש ליד בניין בית האופרה בארמון גומפרז (רובע 6 שדרת אנדראשי 20).תפקידי אופרה בופה היו הכי קרובים לאישיות. עם סיפוריו העליזים, הוא הופיע תכוף בכתבי עת של התיאטראות ובצהובונים. דלנוקי נפטר ב-1955. אלמנתו, רוז'ה נמש, חיה 15 שנים אחריו ונפטרה ב-16 בנובמבר 1970.

## תפקידיו
הוא השתתף באופרות ובתפקידים רבים:

## בימויו





## כתביו
* זיכרונות נחמדים מתקופות נחמדות מאוד (כתב העת של רופאי השיניים ההונגרים, 1932)

## לקריאה נוספת
* לקסיקון התיאטרון ההונגרי
* לקסיקון אמנות הבמה הונגרי
* 100 שנים לבית האופרה של בודפשט. עורך גזה שטאוד. בודפשט, 1984. הוצאת מוזיקה. 
* György Huszár: קורות חיים כמקורות להיסטוריה הדנטלית שלנו. Antall József (עורך. הודעות היסטוריה רפואית 89-91.:) (בודפשט, 1980)
* קלרה מולנר: האופרה העממית - תיאטרון העיר. 1911–1951. בודפשט, 1998. המוזיאון הלאומי והמכון לתולדות התיאטרון 
* קודקס יהודי, תעופה הונגרית. ארמון גומפרז = Urbface.com
## קישורים חיצוניים

## הערות שוליים

קטגוריה:זמרי אופרה יהודים הונגרים
קטגוריה:רופאים יהודים הונגרים
קטגוריה:רופאים יהודים אוסטרים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:רופאי שיניים יהודים הונגרים
קטגוריה:במאי תיאטרון יהודים הונגרים
קטגוריה:ניצולי השואה: הונגריה
קטגוריה:הונגרים שנולדו ב-1866
קטגוריה:הונגרים שנפטרו ב-1955
ג'יימס בריידי (מושל איידהו)

**ג'יימס הנרי בריידי** (באנגלית: **James Henry Brady**; ) היה פוליטיקאי אמריקאי מאיידהו, איש המפלגה הרפובליקנית, שכיהן כמושל איידהו השמיני בשנים 1909–1911, וכסנאטור מטעמה מ-1913 ועד מותו.
## ראשית חייו
ג'יימס בריידי נולד במחוז אינדיאנה שבפנסילבניה. בגיל שלוש הוא עבר עם הוריו למחוז ג'ונסון שבקנזס. הוא התחנך בבתי ספר ציבוריים, וסיים את לימודיו בקולג' ליוונוורת' שבקנזס. הוא לימד בבית ספר, עבד בסוכנות לתיווך נדל"ן, והיה עורך עיתון. ב-1895, בגיל 33, הוא עבר לאיידהו, ועבד בתעשיות האנרגיה ההידרואלקטרית וההשקיה.
## קריירה פוליטית
ב-1900 היה בריידי נציג לוועידה הארצית של המפלגה הרפובליקנית, וב-1904 ו-1908 הוא היה יושב ראש המפלגה הרפובליקנית באיידהו. ב-1908 וב-1916 הוא היה נציג בוועדה הרפובליקנית הלאומית.

ב-1908 נבחר בריידי כמושל איידהו השמיני. בבחירות לכהונה שנייה ב-1910 הוא נוצח ושב למגזר הפרטי. בינואר 1913 הוא נבחר על ידי בית המחוקקים של איידהו כסנאטור מטעמה במקומו של קירטלנד פרקי שמונה לאחר מותו של ולדון היברן באוקטובר 1912. ב-1914 היה בריידי לסנאטור הראשון מטעם איידהו שנבחר בבחירות כלליות, בהן הוא הביס את המושל לשעבר, הדמוקרט ג'יימס האולי ושורה של מועמדים מטעם מפלגות שוליות. הסנאטור הבכיר מטעם איידהו, ויליאם בורה, התמודד לראשונה בבחירות כלליות ארבע שנים לאחר מכן, ב-1918 ונבחר בקלות לתקופת כהונה שלישית.

ג'יימס בריידי נפטר בוושינגטון די. סי. ב-13 בינואר 1918, לאחר ששבועיים קודם לכן לקה בהתקף לב. גופתו נשרפה, ואפרו נטמן בבית הקברות מאונטיין ויו שבפוקטלו.

## קישורים חיצוניים

* גיימס בריידי באתר אגודת המושלים הלאומית 
* ג'יימס בריידי באתר The Political Graveyard 
* 
* 

## הערות שוליים

קטגוריה:אמריקאים ילידי פנסילבניה
קטגוריה:מושלי איידהו
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מאיידהו
קטגוריה:סנאטורים חברי המפלגה הרפובליקנית
קטגוריה:אמריקאים שגווייתם נשרפה
קטגוריה:אמריקאים שנולדו ב-1862
קטגוריה:אמריקאים שנפטרו ב-1918
ילדה יפה

**ילדה יפה** (באנגלית: **Pretty Baby**) הוא סרט דרמה אמריקאי משנת 1978 בבימויו של לואי מאל, עם ברוק שילדס, סוזן סרנדון וקית' קאראדין בתפקידים הראשיים.

העלילה מתרחשת בבית בושת ברובע החלונות האדומים של ניו אורלינס, ומתמקדת בילדה בת 12 שגדלה שם והופכת ליצאנית. הסרט עורר ביקורת על חשיפת זנות קטינים, ובעיקר על קטעי העירום המלא של ברוק שילדס, שהייתה בת 12 בלבד בעת צילום הסרט.

הסרט זכה בפרס וולקן  בפסטיבל הקולנוע בקאן.

ג'רי וקסלר היה מועמד לפרס אוסקר למוזיקה המקורית הטובה ביותר.

## תקציר העלילה
1917, בית בושת בסטורוויל , רובע האורות האדומים של ניו אורלינס. האטי (סוזן סרנדון) היא עובדת ותיקה בבית בושת יוקרתי המנוהל על ידי קשישה מכורה לסמים בשם נל (פרנס פיי). להאטי יש בת בגיל 12 בשם ויולט (ברוק שילדס) ותינוק שזה עתה נולד.

ויולט מסתובבת כל הזמן בין היצאניות החצי-חשופות, אינה לומדת ואינה יודעת קרוא וכתוב, אך יודעת את "סודות החיים". מיס נל מביאה לקוחות קשישים ועשירים שיש להם השפעה בחוגי העירייה שבה יש תומכים לסגירת בתי הבושת.

לבית מגיע הצלם ארנסט בלוק  (קית' קאראדין), שמצלם את היצאניות בתנוחות מגרות, וויולט מתבוננת באמה מצטלמת לבלוק בתנוחה מגרה עם חזה חשוף.

האטי רוצה לעזוב את חיי הזנות. אחד הלקוחות מציע לה נישואין ומעבר לסנט לואיס. היא מציגה לו את ויולט בתור אחותה. ויולט מחליטה להישאר במקום והאטי מבטיחה לחזור ולקחת אותה לאחר שיסתדרו בסנט לואיס.

בינתיים מחליטה מיס נל שוויולט הגיעה לפרקה (בת 12) ושאפשר להציעה אותה כבתולה במכירה פומבית. היצאניות מטפחות ומאפרות אותה והיא מוכנסת לאולם והמחיר שמתחיל במאה דולר עולה עד ארבע מאות דולר. הזוכה המאושר נוטל אותה בזרועותיו כמו שנוטלים כלה לאחר החופה, נושא אותה לחדרה ומבצע את המוטל עליו.

ויולט מאוהבת בבלוק אך הוא דוחה אותה בגלל גילה. לאחר שהיא נענשת על התנהגות פרועה היא בורחת מבית הבושת ומגיעה לביתו של בלוק המתגורר לבד. בתחילה הוא מסרב לקבלה, מתייחס אליה כילדה וקונה לה בובה אף עם הזמן הוא נמשך אליה והם מקיימים יחסים.

בלוק שקוע בעבודתו וויולט משתעממת ורבה אתו. לאחר שהיא מחבלת בצילומיו הוא סוטר לה והיא בורחת שוב לבית הבושת ומגלה שהוא עומד לפני סגירה בגלל החלטת התושבים. מיס נל יוצאת מדעתה ושורפת את שטרות הכסף.

למקום מגיע בלוק ומסכים לקבל אותה שוב לאחר שהוא מוצא כומר שמוכן לחתן אותם. על השאלה מי אמך היא עונה – זונה...

כעבור זמן מגיעים האטי ובעלה כדי לקחת את ויולט. בלוק מודיע להם שהם נשואים אבל האטי אומרת שהנישואין אינם חוקיים ללא הסכמתה. לבסוף מבין בלוק כי לויולט מגיעים חיי משפחה והשכלה טובים יותר והוא מוותר עליה.

## צוות השחקנים

## הפצה
בישראל המועצה לביקורת סרטים ומחזות אישרה את הפצת הסרט למבוגרים מגיל 16 ומעלה. הסרט הופץ על ידי סינמה אינטרנשיונל קורפוריישן.

## קישורים חיצוניים

* 
* 
*ילדה יפה, באתר TCM

## הערות שוליים

קטגוריה:זנות בקולנוע
קטגוריה:סרטי 1978
קטגוריה:סרטי דרמה אמריקאיים
קטגוריה:סרטי פרמאונט
קטגוריה:סרטים אמריקאיים
קטגוריה:סרטים באנגלית
קטגוריה:ערכים שבהם תבנית בריטניקה אינה מתאימה
קטגוריה:סרטי לואי מאל
קטגוריה:סרטי דרמה היסטורית אמריקאיים
קטגוריה:סרטים ארוטיים
תאצ'ר (פירושונים)

קטגוריה:שמות משפחה אנגליים
קטגוריה:שמות משפחה לפי עיסוק
נחל שחמון

**נחל שחמון** הוא נחל אכזב בהרי אילת אשר נשפך לים סוף.

עד לשנות ה-90, היווה אפיק הנחל את גבולה של העיר אילת, ושדות מוקשים ישנים באזור מנעו את הטיול בו. עם התפתחותה הגדולה של העיר, פונו שדות המוקשים, והנחל נותר כרצועה מדברית המפרידה בין השכונות הוותיקות לחדשות.

## תוואי הנחל
מוצא הנחל ממוקם ברמת יותם, כקילומטר מערבית לאילת. בתחומי העיר, הנחל חולף תחת ארבעה גשרים שנבנו מעל רחוב דרך הרים, שדרות ששת הימים, שדרות חטיבת הנגב ודרך מצרים (כביש 90). מייד לאחר שעובר את כביש 90, נשפך הנחל למפרץ אילת בים סוף.

## קישורים חיצוניים
* נחל שחמון, באתר טבע ונופים בישראל
* טבע עירוני בואדי שחמון

שחמון
שחמון
קטגוריה:אילת: גאוגרפיה
האנטר דוהאן

**האנטר דוהאן** (באנגלית: **Hunter Doohan**; נולד ב-19 בינואר 1994) הוא שחקן אמריקאי, המוכר בעיקר מדמותו בתור אדם דסיאטו בסדרת הדרמה המשפטית "כבודו" (2020-2019) ובשל הופעתו בתור טיילר גאלפין בסדרה "ונסדיי" (2022).

## ביוגרפיה
דוהאן נולד ב-19 בינואר 1994 בפורט סמית', ארקנסו. הוא בוגר תואר ראשון באמנויות יפות מאוניברסיטת אוקלהומה סיטי (אנ').

## קריירה
בין השנים 2012–2014 שיחק בשלושה סרטים קצרים. הופעתו הראשונה של דוהאן הייתה בשנת 2015, בפרק בסדרת הטלוויזיה "The Other Client List" . באותה שנה הופיע בפרק בסדרת הטלוויזיה "Coffee House Chronicles", ושנה לאחר מכן הופיע בסרט הקולנוע המבוסס על הסדרה.

בשנת 2018 שיחק בפרק בסדרת הטלוויזיה "ווסטוורלד", והופיע בפילוט לסדרת הדרמה "קגני ולייסי" שלא נמכרה לשידור, ובתפקיד ראשי בסרט הקולנוע "Soundwave".

בשנת 2019 הופיע בסרט "Where We Disappear", וכן בפרק בקומדיית המצבים "עושות בית ספר" ובפרק בודד בסדרה "השלכות" מבית נטפליקס. בשנה זו החל לשחק בתפקיד חוזר בסדרת הטלוויזיה "Truth Be Told" בה מככבת אוקטביה ספנסר. באותה שנה 2019 לוהק דוהאן לתפקיד ראשי בסדרת הטלוויזיה "כבודו".

בשנת 2021 לוהק דוהאן לצוות השחקנים הקבוע בסדרת הטלוויזיה "ונסדיי", בה הוא מגלם את דמותו של הנער טיילר גאלפין.

## חיים אישיים
דוהאן הוא הומוסקסואל.

דוהאן ובן זוגו נישאו בשנת 2022
## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:להט"בים אמריקאים
קטגוריה:שחקנים להט"בים אמריקאים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת אוקלהומה סיטי
קטגוריה:אמריקאים שנולדו ב-1994
גמר גביע אופ"א 1974

**גמר גביע אופ"א** של עונת 1973/1974, היה הגמר השלישי של גביע אופ"א; הוא שוחק בשני מפגשים במתכונת בית-חוץ, ובו נקבע כי הזוכה בטורניר היא פיינורד ההולנדית, שהביסה את טוטנהאם הוטספר האנגלית. הקבוצות שיחקו שני משחקים שנערכו ב-22 במאי וב-29 במאי 1974. פיינורד ניצחה 4–2 בסיכום שני המשחקים. אוהדי טוטנהאם התפרעו במהלך המשחק השני ברוטרדם, לאחר שפיינורד כבשה לקראת סוף המחצית הראשונה.

## הדרך אל הגמר

## סיכום המשחקים
### המשחק הראשון

### הרכבי הקבוצות

### משחק הגומלין

### הרכבי הקבוצות

## ראו גם
* גמר גביע אירופה לאלופות 1974

## קישורים חיצוניים

קטגוריה:משחקי גמר הליגה האירופית
קטגוריה:תחרויות כדורגל ב-1974
קטגוריה:פיינורד
קטגוריה:טוטנהאם הוטספר
קטגוריה:לונדון: תחרויות כדורגל
קטגוריה:1974 בממלכה המאוחדת
קטגוריה:רוטרדם: ספורט
Dorado

"**Dorado**" (בעברית: "**דוראדו**") הוא סינגל שהוקלט על ידי הזמר-יוצר האיטלקי מחמוד. הוא יצא לאור ב-9 ביולי 2020, על ידי חברת התקליטים איילנד רקורדס, כסינגל השני מתוך אלבום האולפן השני של מחמוד, *[[Ghettolimpo]]*. הוא נכתב על ידי דוידה פטרלה, מחמוד, ספרה אבאסטה, כריסטיאן סנרה ברטולו, פייד ודאריו פאיני, שגם הפיק אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-51 מיליון השמעות.

השיר הגיע למקום העשירי במצעד הסינגלים של איגוד תעשיית ההקלטות האיטלקי.

## וידאו קליפ
הווידאו קליפ הרשמי של השיר פורסם ב-16 ביולי 2020, בערוץ היוטיוב הרשמי של מחמוד. הוא בוים על ידי אלטיו קאוסיני, וצולם בעיר טורינו. נכון למאי 2022 עומד מונה הצפיות של הקליפ על למעלה מ-40 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מחמוד
קטגוריה:שירים באיטלקית
קטגוריה:סינגלים בהוצאת איילנד רקורדס
Kellyoke

***Kellyoke*** הוא מיני-אלבום של הזמרת האמריקאית קלי קלרקסון, הבנוי משש גרסאות כיסוי של קלרקסון לשירים שונים, ומבוסס על קטע בעל אותו שם מתוכנית האירוח שלה, *The Kelly Clarkson Show*. המיני-אלבום יצא לאור ב-9 ביוני 2022 על ידי אטלנטיק רקורדס. הסינגל הראשון, גרסת כיסוי ל-"Happier Than Ever", יצא לאור ב-25 במאי 2022.

## רשימת רצועות

## קישורים חיצוניים

## הערות שוליים

קטגוריה:אלבומי קלי קלרקסון
קטגוריה:מיני-אלבומים באנגלית
קטגוריה:מיני-אלבומי חברת RCA רקורדס
אצא לי השוקה

**אצא לי השוקה** הוא שיר ילדים יווני משנת 1941 של הזמר ניקוס גונאריס . השיר מורכב מחמישה בתים שבהם רוב המילים חוזרות על עצמן. לכן הוא שיר קליט גם לזיכרון וגם לביצוע. השיר זכה לביצועים רבים ביוונית ותורגם לשפות רבות, ביניהן עברית, אולם אין אודות מדויקות על יצירת התרגום לעברית.

ביוונית נקרא במקור "**πάω κυρά μου στο Παζάρι"** (כשאני הולך לשוק, גבירתי) או "**Το κοκοράκι**" (התרנגול).

## ניתוח
כל בית מתוך השיר מתחיל במשפט "אצא לי השוקה", ומיד לאחריו מגיעה הודעה על קניית חיה קטנה. בכל בית מתחלפת החיה שנקנית באחת אחרת, ואיתה נוספת שורה חדשה בה מושמעת הקול של אותה חיה. היא הופכת לפזמון חוזר בבית הבא אחריו, כך שאורכם של בתי השיר הולכים וגדלים בצורת פירמידה. החיה הראשונה שנקנית היא תרנגול אשר משמיעה את הקול "קו קו קוריקו קו".
כל סוף בית נגמר במשפט "הוא יזמר עד אור הבוקר" כאשר הכוונה היא לתרנגול שנקנה בבית הראשון.
בסך הכל מופיעות חמש חיות כמספר הבתים בשיר.
בבית האחרון הן מוזכרות כולן לפי סדר יורד משום שכל בית מכיל גם את המידע שהופיע בבית הקודם לו.

הבית הקטן ביותר בשיר הוא הבית הראשון, המכיל רק שלוש שורות. ואילו הבית הגדול ביותר בשיר הוא הבית האחרון, והחמישי במספר, המכיל שבע שורות. כמו כן, בבית זה מופיעה גם החיה הגדולה ביותר, ביחס לחיות מארבעת הבתים הקודמים. הבית האמצעי בשיר הוא הבית השלישי במספר ומכיל חמש שורות, אך אינו חמשיר.

את קולה של החיה האחרונה בשיר משמיעים ושומעים רק פעם אחת במהלך כל השיר, לעומת קולו של התרנגול שאותו משמיעים מתחילת השיר ועד סופו באופן רציף, ללא הפסקה, חמש פעמים. ואולי לכך התכוון המשורר האלמוני כשאמר שהתרנגול יזמר עד אור הבוקר.

בכל בית השורה השנייה תמיד מתחילה בשם של החיה שסופר עליה בשורה הראשונה, בתוספת ה' הידיעה כך ששם החיה שנקנתה מופיעה פעמיים בכל בית. ארבעת החיות שנקנו משמיעות שני צלילים קצרים למעט התרנגול שמשמיע שלושה צלילים קצרים ועוד צליל אחד ארוך.
בשלושת הבתים האמצעיים שבשיר משמיעות החיות את אותו הצליל פעמיים ואילו בבית הראשון והבית האחרון, משמיעות החיות צלילים שאינם זהים.

## ביצועים
לשיר מבצעים רבים ובהם:
* הגרסה הפופולרית ביותר של השיר הועלתה ליוטיוב במרץ 2011 על ידי ערוץ "הופ! ילדות ישראלית", בת 2:07 דקות, בביצועם של עמי מנדלמן ומקהלת שרונית. נכון לספטמבר 2024, הסרטון זכה ליותר מ-51 מיליון צפיות ו-98 אלף לייקים, ונחשב לאחד מהסרטונים הישראלים הנצפים ביותר באתר.
* השיר בוצע בידי נירה רבינוביץ' בתוכנית "מה פתאום?" ששודרה בטלוויזיה החינוכית.
* בשנת 2016 העלתה שפיטה גרסת כיסוי, אשר קיבלה יותר מ-3.4 מיליון צפיות.
* בעת הביצוע יש המחליפים את סוגי החיות שבשיר ואת הקולות שהם משמיעים, או מוסיפים בתים חדשים לשיר עם חיות חדשות וקולות חדשים.

## מילות השיר

## ראו גם
* לדוד משה הייתה חווה

## קישורים חיצוניים

* "אצא לי השוקה" בביצוע נירה רבינוביץ', באתר הספרייה הלאומית

## הערות שוליים

קטגוריה:שירי ילדים
קטגוריה:שירים בעברית
קטגוריה:שירים ביוונית
קטגוריה:שירים על בעלי חיים
קטגוריה:שירים על חתולים
קטגוריה:שירים על כלבים
קטגוריה:שירים מצטברים
קרב וולנובאחה

**קרב וולנובאחה** או **הקרב על וולנובאחה** היה עימות צבאי בין כוחות המיליציה של הרפובליקה העממית של דונצק, בסיוע כוחות הפדרציה הרוסית, לבין צבא אוקראינה, שנערך בין 25 בפברואר ל-12 במרץ 2022, כחלק מהמתקפה על מזרח אוקראינה במסגרת הפלישה הרוסית לאוקראינה. הקרב ניטש סביב השליטה בעיר הקטנה וולנובאחה בחלק הדרומי של מחוז דונצק.

לאחר יותר משבועיים של קרבות קשים, במהלכן נהרסו חלק גדול מהמבנים בעיר, השלימו הבדלנים הפרו-רוסים את כיבוש העיר, וכתוצאה מכך השתלטו על מחוז המשנה וולנובאחה, שהעיר שימשה כמרכזו המינהלי. כיבוש מחוז המשנה וולנובאחה הביא להרחבת טבעת הכיתור סביב העיר מריופול, שנמצאה תחת מצור רוסי כבר מראשית חודש מרץ.

## הקרב
ב-25 בפברואר, היום השני לפלישה הרוסית לאוקראינה, הפגיזו כוחות רוסים את וולנובאחה ופגעו באזורים אזרחיים. הגרדיאן כתב שההפצצה הרוסית על וולנובאחה דמתה לטקטיקות שרוסיה השתמשה בהן בעבר על מטרות אזרחיות בסוריה. פקידים אוקראינים דיווחו כי וולנובאחה הייתה על סף משבר הומניטרי עד 28 בפברואר, וכמעט נהרסה עד 1 במרץ, כאשר כמעט 90% מהבניינים שלה ניזוקים או נהרסו. העיר נותקה גם ממזון, מים וחשמל. בעקבות ההפצצה, גופות הונחו ללא איסוף ברחובות, על פי חבר הפרלמנט המקומי דמיטרו לובינץ.

עד 1 במרץ, כמעט 500 אזרחים פונו מוולנובאחה על ידי השלטונות האוקראינים. ב-7 במרץ, הכוחות האוקראינים והרוסים הסכימו להקמת מסדרון הומניטרי מפורז דרך וולנובאחה והעיר הסמוכה מריופול, שהייתה במצור מאז 24 בפברואר, על מנת לפנות אזרחים משתי הערים; עם זאת, כוחות רוסים הפרו לכאורה את אזור הפירוז. הערים וולנובאחה ומריופול כותרו על ידי הכוחות הרוסיים.

ב-11 במרץ, משרד ההגנה הרוסי הצהיר כי כוחות הרפובליקה העממית של דונצק כבשו את וולנובאחה. סרטונים שפורסמו מאוחר יותר ברשתות החברתיות הראו חיילים וכלי רכב רוסים המוצבים בעיר, וכן טנקים אוקראינים נטושים.

ב-12 במרץ, פבלו קירילנקו, מושל מחוז דונצק, הצהיר כי הכוחות הרוסיים השמידו לחלוטין את וולנובאחה וכי העיר "הפסיקה למעשה להתקיים", אך הלחימה נמשכה. סוכנות הידיעות AP אישרה כי העיר נכבשה על ידי בדלנים פרו-רוסים וחלק ניכר ממנה הושמד בלחימה.

ב-13 במרץ נחנך מחדש קו האוטובוס מוולנובוחה לדונצק והשלטון החדש מטעם הרפובליקה העממית של דונצק החל בפעולות השיקום של העיר.

## הערות שוליים

וולנובאחה
קטגוריה:הסכסוך האוקראיני-רוסי
קטגוריה:המלחמה בדונבאס
אנציקלופדיה אאוריקה

**אנציקלופדית אאוריקה** (או **אאוריקה!**) היא אנציקלופדיה אינטרנטית לילדים ונוער הכוללת תוכן, בליווי סרטונים, מדיה ואתגרים יומיים להרחבת הידע והסקרנות.

אאוריקה נוסדה על ידי ד"ר נדב דפני ומוגדרת כ"אנציקלופדיה של הסקרנות". מטרתה להיות מקור ידע כללי לצעירים וכלי לימודי מבוסס תופעות, ולא רק נושאים. כך ניתן ללמוד בעזרתה בדרך רב-תחומית.

## היסטוריה
האתר נוסד בשנת 2015 על ידי ד"ר נדב דפני. שמו של האתר לקוח מאמרתו המפורסמת של ארכימדס, אאורקה, המיוחסת לו לאחר גילוי חוק הציפה שעל שמו.

אאוריקה פונה בעיקר לילדים בני 9–13, מטרת האנציקלופדיה היא ללמד ולהנגיש תוכן איכותי ומעניין לילדים, באמצעות הצגת ערכים קצרים, המלווים בתמונות וסרטוני וידאו, כשבחלק מהערכים משולבים גם משימות ולמידה מתוך ניסוי וטעיה. נכון ל-2025, ישנם באאוריקה מעל ל-5,000 ערכים. בנוסף, המשתמשים גם יכולים לשאול שאלות ולקבל תשובות באימייל ממומחים ומבוגרים מתנדבים בעלי ידע המכונים "אאוריקנים".

### האקדמיה הצעירה
למשתמשים הרשומים באאוריקה יש צבירת נקודות שעל פיהם מתקדמים המשתמשים בדרגות ב"סגנון אקדמאי". את הנקודות צוברים על ידי מענה תשובות ב"אתגר היומי", ומעל דרגת "מועמדת לתואר" מתחילים המשתמשים לכתוב ערכים בכוחות עצמם.

## קישורים לחיצוניים
*
*

## ראו גם
* סטיפס

## הערות שוליים

קטגוריה:אנציקלופדיות אינטרנט
קטגוריה:אתרים מבוססי תוכן משתמש
קטגוריה:אתרי אינטרנט ישראליים
קטגוריה:אנציקלופדיות בשפה העברית
קטגוריה:אתרי אינטרנט שהושקו ב-2015
Another Year

**Another Year** הוא שיר חג המולד מאת הזמר-יוצר האמריקאי פיניאס. הוא שוחרר על ידי OYOY ב-1 בדצמבר 2020. השיר הוא בלדת פסנתר ש "מציירת תמונה של בני משפחה וחברים שנאספו יחד כדי להפיץ קצת שמחה". זה שיר חג המולד הראשון של פיניאס.

## רקע וקידום
פיניאס הכריז על השיר בטוויטר ב-25 בנובמבר 2020 עם הכיתוב "שיר חג המולד ביום שלישי". פיניאס כתב במקור את השיר בדצמבר 2019. הוא הסביר בהצהרה על יצירת השיר: "אני כתבתי את השיר הזה בחג המולד האחרון, כששנה של אי ודאות לפנינו, לו ידעתי, כל מה שאני יודע עכשיו על איך 2020 תעבור, אני לא חושב שהייתי משנה מילה. אני מקווה שבכל מקום שהשיר הזה ימצא אותך, זה מביא לך איזו מנה קטנה של נוחות. האופק בהיר לדעתי."

ב-8 בדצמבר 2020 פיניאס ביצע את השיר בשידור חי ב-The Tonight Show בכיכובו של ג'ימי פאלון. ההופעה תוארה על ידי לארס ברנדל מ"בילבורד" כ"נוטפת מקלאס."

## ביקורות
רייאן דיילי מ-NME דירג את השיר ארבעה כוכבים מתוך חמישה, והדגיש את המילים "אני לא מאמין שישו נולד כדי להציל אותי / זהו לחץ רב לתינוק". 

## קישורים חיצוניים

## הערות שוליים

קטגוריה:שירי פיניאס או'קונל
קטגוריה:שירים באנגלית
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירי חג המולד
קטגוריה:שירים על משפחות
אנדריי מירון

**גאורגה אנדריי מירון** (ברומנית: **George Andrei Miron**; נולד ב-28 במאי 1994 בגאלאץ שברומניה) הוא כדורגלן רומני, המשחק בעמדת הבלם בקבוצת בוטושאן מליגת העל הרומנית.

## קריירת מועדונים
מירון גדל במחלקת הנוער של אוצלול גאלאץ. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הרומנית, במדיה ערך 22 הופעות ליגה והבקיע שער אחד.

ב-1 ביולי 2015 חתם בבוטושאן מליגת העל הרומנית. הוא ערך 150 הופעות ליגה במדי המועדון, בהן הבקיע שבעה שערים.

ב-17 בפברואר 2020 חתם בסטיאווה בוקרשט מליגת העל הרומנית.

ב-1 ביוני 2022 חתם בהפועל חיפה מליגת העל הישראלית. ב-29 בספטמבר שוחרר מהמועדון בצורה הדדית לאחר חתימתו של חאתם אלחמיד ובשל רצונו לשהות ליד אשתו בעת הריונה המתקדם.

## תארים
;סטיאווה בוקרשט
* הגביע הרומני (1): 2019/2020

## קישורים חיצוניים

## הערות שוליים

קטגוריה:כדורגלנים רומנים
קטגוריה:בלמי כדורגל רומנים
קטגוריה:גאלאץ: כדורגלנים
קטגוריה:כדורגלני אוצלול גאלאץ
קטגוריה:כדורגלני בוטושאן
קטגוריה:כדורגלני סטיאווה בוקרשט
קטגוריה:כדורגלני הפועל חיפה
קטגוריה:כדורגלני אוניברסיטת קלוז'
קטגוריה:כדורגלנים זרים בישראל
קטגוריה:ספורטאים רומנים בישראל
קטגוריה:רומנים שנולדו ב-1994
אלקיונה

**אלקיונה** (שם מדעי: *Alcione*) הוא סוג של פטרוזאור אשר התקיים במשך הקרטיקון העליון של המאסטריכט של צפון אפריקה. הוא ידוע ממאובנים שהתגלו ב"בסיס אולד אבדון" (Ouled Abdoun Basin) במרוקו ותואר ב-2018 והוא הכיל מין בודד – *Alcione elainus*. שמו ניתן על שם דמות מהמיתולוגיה היוונית אלקיונה (Alcyone), אישה אשר הפכה לשלדג כעונש מאת זאוס.

## מאפיינים
פטרוזאור זה היה בעלת מוטת כנפיים של 2 מטרים והיה קרוב רחוק של הניקטוזאוריים, דומה מעט לברברידקטילוס, הסימורגיה או הניקטוזאורוס והיה בעל מבנה גוף דומה, פרימיטיבי ביחס לפטרודקטיליים, אשר נודע מממצאי עצמות ירך, גפיים, עצם חזה ולסת תחתונה. מבנה הכנפיים שהיה בעל קצוות חדים אפשר לו לעופף בצורה יעילה יחסית ואולי אף לחתור מתחת למים במרדף אחרי טרף.

הפטרוזאור חי אולי בדומה לפתון או קורמורן ועופף סמוך לחופי צפון אפריקה שם קינן וחיפש דגים וטרף ימי. הוא נכחד כנראה בהכחדת הקרטיקון שלפני 66 מיליון שנה מזמננו.

## בתרבות
האלקיונה נראה בסדרה כוכב פרהיסטורי.

## קישורים חיצוניים

קטגוריה:בעלי חיים שתוארו ב-2018
קטגוריה:טקסונים שתוארו בידי ניקולאס ר. לונגריך
קטגוריה:ניקטוזאוריים
קטגוריה:פטרוזאורים שחיו בקרטיקון עליון באפריקה
קטגוריה:מאובני טקסונים שתוארו ב-2018
אוסטרופוסידון

**אוסטרופוסידון** (שם מדעי: *Austroposeidon*; מילולית: "פוסידון דרומי") הוא סוג של דינוזאור מקבוצת הטיטאנוזאורים, אשר חי באמריקה הדרומית של הקרטיקון העליון לפני 83.6 עד 66 מיליון שנה מזמננו.

## מאפיינים
דינוזאור זה התגלה בברזיל והיה הגדול שבדינוזאורים שהתגלו באזורו, עם אורך של מעל 25 מטרים.

דינוזאור זה התגלה בתצורות פרסידנט פרודנט (Presidente Prudente Formation) שבסאו פאולו בברזיל ב-1953 אך הממצאים לא תוארו עד 2016 בידי החוקרת קמילה בנדיירה (Kamila Bandeira). הסוג כלל מין יחיד - *Austroposeidon magnificus*, שפירושו: "אציל", עקב גודלה של הדגימה. הממצאים כללו מאובנים של שרידים בודדים, בעיקר של חוליות הצוואר והגב.

הדינוזאור השתייך לקבוצה ליתוסטרוטיה, בה נכללו מינים גדולים קרובים כמו הפוטאלונגקוזאורוס והוא היה בעל חוליות רחבות עם מבנה עצם צפוף מאוד, אשר עזר להם לצמוח בטבעות גידול מהירות, מה שעזר להם להגיע לגודל רב בזמן קצר.

דינוזאור זה חי ביערות של ברזיל מסוף הקרטיקון ורעה מצמרות העצים תוך שימוש בצווארו העצום. הוא נכחד לפני 66 מיליון שנה מזמננו, עם הכחדת הקרטיקון.

## בתרבות
דינוזאור זה הופיע בסדרה כוכב פרהיסטורי.

## קישורים חיצוניים

קטגוריה:ליתוסטרוטיה
קטגוריה:דינוזאורים שחיו בקרטיקון עליון באמריקה הדרומית
קוריתורפטור

ממוזער|שחזור של קוריתורפטור.
**קוריתורפטור** (שם מדעי: *Corythoraptor*; מילולית: "שודד מצויץ") הוא סוג של דינוזאור ממשפחת האובירפטוריים שהתקיים בסוף הקרטיקון שלפני 66.7 מיליון שנה בסין.

## מאפיינים
סוג זה ידוע מממצאים מאובנים מליאונינג, דרום סין והוא תואר למדע ב-2017 בידי החוקר הסיני לו ג'ונצ'נג  והוא הכיל מין יחיד - *Corythoraptor jacobsi*, הקרוי לכבוד החוקר לואיס ל. ג'ייקובס .

דינוזאור זה ידוע מפרט אחד שהגיע לאורך 1.6 מטר והיה בעל "קסדת" גולגולת עבה וזקורה, דומה לזו של קזואר מודרני שאולי שימשה לפלס לו דרך ביערות ואולי אף להפיק צלילי תהודה. מבנה עצמותיו היה מכוסה חלל אוויר ייחודי ואולי הוא היה מכוסה נוצות בדומה לדינוזאורים קרובים כמו האובירפטור. הוא היה בעל לסתות חזקות מעוקלות מעט כלפי מטה וחסרות שיניים, מה שאולי התאים לתזונה של אוכל כל או של אכילת צמחים רכים או מעט קשיחים.

הפרט המתועד מהמאובן נחשב בעת גילויו למין של חיואניה, אך בהמשך הופרד לסוג עצמאי.

## בתרבות
הקוריתורפטור מופיע בסדרה כוכב פרהיסטורי שם נראים מספר פרטים שאחד מהם נטרף על ידי צ'יאנשוזאורוס.

## קישורים חיצוניים

קטגוריה:בעלי חיים שתוארו ב-2017
קטגוריה:טקסונים שתוארו בידי לו ג'ונצ'נג
קטגוריה:אובירפטוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2017
כימולודון

**כימולודון** (שם מדעי: *Cimolodon*) הוא סוג נכחד של יונק קדום מהסדרה הקדומה מולטיטוברקולטה אשר התקיים באמריקה הצפונית במשך הקרטיקון העליון.

הכימולודון תואר למדע ב-1889 בידי הפלאונטולוג עותניאל צ'ארלס מארש. בסוג זה ידועים חמישה מינים, שמאובניהם התגלו בין אלברטה, קנדה עד לניו מקסיקו ולאורך ויומינג, יוטה, מונטנה, איידהו ודקוטה הדרומית.

יונק קדום זה היה יונק קטן דמוי-עכבר או חולדה, ששקל בין 19 ל-230 גרם והיה קרוב רחוק של המניסקסוס, הכימולומיס (*Cimolomys*) ושל הסוג *Paracimexomys*. ככל הנראה היה פעיל לילה, מה שעזר לו להימנע מטריפה בידי דינוזאורים.

הכימולודון נכחד לחלוטין עם הכחדת הקרטיקון, לפני 66 מיליון שנה מזמננו.

## קישורים חיצוניים

## הערות שוליים

קטגוריה:בעלי חיים שתוארו ב-1889
קטגוריה:טקסונים שתוארו בידי עותניאל צ'ארלס מארש
קטגוריה:מולטיטוברקולטה
קטגוריה:יונקים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1889
קרב רוביז'נה

**קרב רוביז'נה** או **הקרב על רוביז'נה** (באוקראינית: **Бої за Рубіжне**) היה עימות צבאי בין כוחות הבדלנים הפרו-רוסיים של מחוז לוהנסק, וכוחות צבא רוסיים, לבין הכוחות המזוינים של אוקראינה, שנערך בין 15 במרץ ל-12 במאי 2022, במסגרת המתקפה הרוסית על מזרח אוקראינה, על השליטה בעיר רוביז'נה, הסמוכה לסוורודונצק, בחלק הצפוני של מחוז לוהנסק. במשך זמן רב השליטה בעיר התחלקה בין הצדדים היריבים. הקרב הסתיים בכיבוש העיר כולה על ידי הכוחות הרוסיים ובעלי בריתם לאחר כחודשיים של לחימה קשה, וכיבוש רוביז'נה פתח את הדרך למתקפה רוסית על העיר סוורודונצק עצמה מכיוון צפון.

## רקע
בסביבות השעה 15:00 ב-28 בפברואר החלו כוחות רוסיים להפגיז את סוורודונצק, המרכז המנהלי בפועל של מחוז לוהנסק, הממוקם דרומית מזרחית לרוביז'נה. לפי סראי היידאי, מושל מחוז לוהנסק, אדם אחד נהרג וכמה נפצעו. גם צינורות הגז נפגעו מההפגזות.

ב-2 במרץ דווח על קרבות כמעט בכל הכפרים הסמוכים לסוורודונצק. כוחות רוסיים המשיכו להפגיז את העיר, כולל חדר כושר של בית ספר ששימש כמקלט. לא דווח על מקרי מוות. בשעה 15:20 באותו יום, גורמים רשמיים אוקראיניים אמרו שכוחות רוסים ניסו להיכנס לעיר, אך נהדפו. ארבעה ימים לאחר מכן, היידאי הצהיר כי קרבות מתרחשים בפאתי ליסיצ'נסק, סוורודונצק ורוביז'נה.

## הקרב
בתחילת מרץ 2022, העיר הופגזה מבחוץ. ב-13 במרץ הכוחות הרוסיים הסתערו תוך שימוש בארטילריה וכבשו את פאתיה המזרחיים של העיר. ב-17 במרץ, כוחות הרפובליקה העממית של לוגנסק הפרו-רוסים התקדמו וכבשו את הפאות המערביות והצפון-מערביות של רוביז'נה ולאחר מכן המשיכו לתקוף את החלק הדרומי של העיירה בסביבות הצהריים, תוך כיבוש בניין מינהל עירוני. למחרת, הם שלט בחלקים מרוביז'נה, בעוד הקרבות נמשכו בחלק הדרומי של העיירה. בין 19 ל-20 במרץ כבשו כוחות רוסיה והרפובליקה העממית של לוגנסק את הכפר וארוואריבקה, מצפון לרוביז'נה.

עד 6 באפריל, על פי הדיווחים, כוחות רוסיים כבשו 60% מהעיר רוביז'נה. העיר הופגזה בעקביות.

במהלך אפריל, ראש העיר החל לשתף פעולה עם הצבא הרוסי. בסוף אפריל, דובר משרד ההגנה האוקראיני, אולכסנדר מוטוזיאניק, אמר שהכוחות הרוסיים מנסים לפרוץ את קווי ההגנה של צבא אוקראינה ולהסתער על כמה ערים ויישובים, כולל רוביז'נה.

ב-20 באפריל, כוחות הרפובליקה העממית של לוגנסק והפדרציה הרוסית התקדמו ברוביז'נה, וכבשו את מרכז העיר.

ב-4 במאי, כוחות אוקראינים טענו כי כוחות רוסים ניסו להשתלט על רוביז'נה ללא הצלחה.

הכוחות הרוסיים השלימו את כיבושה המלא של רוביז'נה בעקבות נסיגת הלוחמים האוקראינים ב-12 במאי 2022. בסביבות 9 במאי פרצו קרבות בעיירה וויבודיבקה, עיירה קטנה ממזרח לרוביז'נה המקשרת אותה עם סוורודונצק. אובדן היישוב הזה היה מאפשר לרוסים לבודד את מגיני העיר האחרונים בין הקווים שלהם לנהר סברסקי דוניץ. המהלך אילץ את האוקראינים לסגת מהעיר על ידי פיצוץ הגשר היבשתי האחרון שחיבר בין רוביז'נה וסוורודונצק ב-12 במאי. למחרת, הודיעו כוחות הרפובליקה העממית של לוגנסק והכוחות הצ'צ'ניים (הצ'צ'נים שנלחמו כחלק מצבא רוסיה) שהם השתלטו על המפעל הכימי זריה והביסו את המגנים האוקראינים האחרונים בעיר, ובכך סיימו למעשה את הקרב על רוביז'נה.

## קישורים חיצוניים

* Russians almost seized Rubizhne, but Bilohorivka cast Chornobaivka in the shade - Serhii Haidai

## הערות שוליים

רוביז'נה
רוביז'נה
קטגוריה:המלחמה בדונבאס
קרחון קלוטלן

**קרחון קלוטלן** (באנגלית: **Klutlan Glacier**) הוא קרחון ארוך במדינת אלסקה שבארצות הברית. הקרחון ממוקם דרומית – מערבית להר נזיריאן, והוא זורם מזרחה, חוצה את הגבול לטריטוריית יוקון שבקנדה, ובה זורם צפונה והופך למוצאו של נהר קלוטלאן.

הקרחון נקרא על שם אמריקאי – ילידי, והוא התגלה תחילה בשנת 1891 על ידי סי. וו. ייז (C. W. Hayes), איש הסקר הגאולוגי של ארצות הברית.

אורכו של הקרחון 64 קילומטרים.

גובהו של הקרחון 1934 מטרים מעל פני הים.

## הערות שוליים

קלוטלן
קלוטלן
לה ריברה

שמאל|ממוזער|267x267 פיקסלים| רחוב צר הטיפוסי לשכונה
**לה ריברה** (בקטלאנית: **La Ribera**, "החוף") היא שכונה ברובע סנט פרה, סנטה קטרינה אי לה ריברה שבעיר העתיקה (סיוטט וליה) של ברצלונה. השכונה, ובעיקר חלקה הדרומי, ידועה גם בשם **אל בורן** (El Born).
## היסטוריה
רבים מהבניינים בשכונה נבנו עוד בשלהי ימי הביניים. במהלך המאות ה-13 עד ה-15 הוא היה רובע משמעותי עבור ברצלונה, כשעוד באמת שכן לחוף הים התיכון, והאזור שהיום הוא שכונת ברצלונטה עדיין היה אי מנותק מהיבשת המרכזית. בניינים חשובים בשכונה כוללים את הבזיליקה דל סנטה מריה דל מר והארמונות שמעטרים את רחוב מונטקאדה, ביניהם גם מוזיאון פיקאסו ומוזיאון ברביאר-מואלר לאמנות פרה-קולומביאנית.

בדרום השכונה ניתן למצוא את שוק מרקאט דל בורן הישן, שעוצב על ידי האדריכל אנטוני רובירה אי טריאס ונחשב לאחד הבניינים שבישרו את תחילת עידן המודרניזם הקטלאני. השוק בקרר דה קומרס ("רחוב המסחר") היה לכוח משמעותי באזור מהקמתו, עד כדי כך שנתן את שמו באופן בלתי רשמי לכלל הרובע. ניתן למצוא בשכונה גם כמות גדולה של גלריות אמנות, בתי קפה, מסעדות וברים.

## לקריאה נוספת
* פארק דה לה סיוטדליה
* מוזיאון פיקאסו

## קישורים חיצוניים

קטגוריה:ברצלונה: שכונות